16 декабр 2019, Тошкент вақти: 04:27\nБуни "уруш жинояти" деб атаган Amnesty International Бирлашган миллатлар ташкилотини қатллар юзасидан тергов ўтказишга чақирди.\nТашкилот бу маълумот Сурия ҳукуматида ишлаган собиқ қамоқхона қўриқчилари, маҳбуслар ва қамоқхона ишчиларидан иборат 84 киши билан суҳбатлар асосида тўпланганини билдирди.\nМаълум бўлишича, маҳаллий аҳоли орасида Сайдная - “Қассобхона” деб номланган бу қамоқхонада ҳафтасига 20 нафардан 50 нафаргача одам дорга осилган.\nШу тариқа, сўнгги тўрт йил ичида бу қамоқхонада осилган маҳбуслар сони 5 мингдан 13 минг нафаргача экани тахмин қилинмоқда. Ташкилот тахминича, қатллар учун фармон Сурия ҳукуматининг энг юқори даражадаги раҳбарлари томонидан берилган бўлиши мумкин.\nҲисоботда айтилишича, “қурбонлар, асосан, мухолиф кўрилган фуқаролардан иборат бўлиши мумкин”. Ҳисоботга кўра¸ 2011 йилдан бери мамлакатда минглаб одам ноқонуний равишда қатл этилган ва бундан уларнинг оиласига хабар ҳам берилмаган.\n"Сайдная ҳарбий қамоқхонасидаги кўплаб бошқа маҳбуслар ўлдирилгунга қадар кўп бора қийноққа солинган, систематик равишда сув, егулик ва дори-дармондан маҳрум қилинган”, дейилади Amnesty International.\nҲисоботда иддао қилинишича, дорга осилганларнинг жасадлари кейинчалик юк машиналари ортилиб Тишрийн ҳарбий шифохонасига олиб борилган ва у ерда қайд этилгач, оммавий қабрларга дафн қилинган.\nПрезидент Башар Асад ҳукумати бу борадаги даъволарни инкор қилган.\n2011 йил март ойида ҳукуматга қарши норозилик намойишлари бостирилгач, Асад намойишчиларни “террорчилар” деб қоралаб келмоқда.\nАйни пайтда¸ Дамашқдаги SANA расмий ахборот агентлиги президент Асаднинг, АҚШ президенти Дональд Трамп “Исломий давлат” террор гуруҳига қарши курашга оид “ваъдалар” бермоқда¸ аммо бирор амалий иш кутишга ҳали эрта" деган баëнотини ëйинлади.\nДональд Трамп “Исломий давлат” террор гуруҳини йўқ қилиш ўз президентлигининг асосий мақсадларидан бири эканини айтган ва Пентагон ҳамда бошқа тегишли идоралардан 30 кун ичида бу мақсадни амалга ошириш бўйича режани тақдим этишни сўраган.\nАйни пайтда у Россия билан ҳамкорлик зарурати сифатида айнан Суриядаги террорчиларга қарши кураш масаласини тилга олиб келади.


UZ/Коронавирус: юқтирганлар 55 киши, 11 нафари ўртача оғир аҳволда. Ниқобсизлар жаримага тортилади\n22 май 2022, Тошкент вақти: 12:44\nИИВ ходими ниқобсиз юрмасликдан огоҳлантирмоқда, 24 март, 2020\n(Бу жонли блогнинг учинчи қисми. Иккинчи қисмини мана бу линкда ўқишингиз мумкин.)\n25 март ҳолатига кўра:\n- Ўзбекистонда 55 кишида вирус аниқланди. Беморлрнинг қарийб ҳаммаси хорижда бўлганлар ва уларнинг яқинларидир. Булар орасида хорижда бўлмаган 20 яшар қиз ҳам бор, 5 бемор тузалган.\n- 24 мартдан бошлаб, Тошкентга кириш-чиқиш тўхтади, 23 мартдан ташкилот ходимлари уйидан ишлай бошлади, 16 мартдан таълим муассасалари ёпилган.\n- Италияда вирусга чалинганлар 64 мингга яқинлади, Европа ҳануз COVID-19 пандемияси марказидир, қитъанинг аксар давлатларида фавқулодда вазият амалда.\n- Вирус юқтирганлар расмий сони 382 мингдан ортиқ, ўлганлар сони эса 16 минг 500 дан ортиқ, тузалганлар 101 минг кишидан ошди.\nЎЗБЕКИСТОН: вирусни юқтирган 50-бемор аниқланди\nТОШКЕНТ: шаҳар дарвозаларига ҳарбий техника келтирилди\nИжтимоий тармоқларда Тошкент шаҳрига кириш-чиқиш постларига келтирилган зирҳли ҳарбий техника кўринган видеолар жойланмоқда.\nТошкентга кириш-чиқиш постларига қўйилган ҳарбий техника, 24 март, 2020\nТошкент 24 мартдан карантинга олинди, шаҳарга транспорт воситалари билан кириш-чиқиш тақиқланди.\nФақатгина пиёда кириш-чиқиш мумкин, бу ҳам шаҳарда доимий яшайдиган ва ишлайдиган кишилар учун мумкин.\nЎЗБЕКИСТОН: ўзбек олимлари вирусни аниқлаш тизимини ишлади\nЎзбекистонлик мутахассислар 1 ой ичида COVID-19 коронавирусини аниқлаш тизимини ишлаб чиққани хабар қилинмоқда.\nАйтилишича, бундан бир ой олдин, вируснинг дунё бўйлаб тарқалиши авж олган ва Ўзбекистонда ҳам пайдо бўлиш хавфи ортиб бораётган бир пайтда бошлаган.\nЭЪЛОН: ФҲДЁ ва нотариуслар иш тартиби чекланди\nФҲДЁ бўлимлари ва нотариуслар кечиктириб бўлмайдиган ҳолатлардагина аҳолини қабул қилиши белгиланди.\nҚолган ҳолатларда Адлия вазирлиги ва унинг ҳудудий идоралари фуқаролар мурожаатларини электрон почта ёки ишонч телефонлари орқали қабул қилади.\nТОШКЕНТ: ишга пиёда қатнаётганлар\nБУХОРО: 293 киши Ситораи Моҳи Хоса санаторийсига жойланди\nЖакарта ва Истанбулдан келган 293 киши Бухорода карантинга олинди.\n“Истанбул – Бухоро” авиарейси орқали олиб келинган 239 нафар Ўзбекистон фуқаролари Ситораи Моҳи Хоса санаториясида жойлаштирилди.\nЎЗБЕКИСТОН: вирус юқтирганлар ҳақида маълумот\nКоронавирус инфекциясига чалинган беморнинг 19 нафари эркак, 30 нафари хотин-қизлардир.\nССВ берган маълумотга кўра, беморлардан 11 нафари ўрта оғирликда бўлиб, улардан 5 нафари аввалдан сурункали касалликларга чалинган.\nБеморлар орасида 4 нафар 0 - 9 ёш оралиғидаги бола бор.\nТОКИО: Олимпиада қолдирилди\nСАВОЛ: Норбоева нега ниқоб тақмади?\nЎЗБЕКИСТОН: беморларнинг 30 нафари четдан қайтган\nКоронавирус инфекцияси билан касалланганларнинг 30 нафари чет элда бўлиб қайтган.\n18 нафар фуқаро улар билан яқин мулоқотда бўлиб, “COVID-19”ни юқтириб олган.\nЧАҚИРИҚ: кесаларни асаш учун уйда қолинг!\nРАДДИЯГА ЭЪТИРОЗ: ўз хабарини ўз ёлғонга чиқарган ҳокимият\n23 март куни Тошкент вилоятида бир ҳамширанинг вирусни юқтириб олгани хабар қилинган эди.\nБироз сўнгра ҳокимият бу хабарни ёлғон, деб рад қилди.\nМаҳаллий нашрлар бу хабарни вилоят ҳокимлиги матбуот хизмати берганини ёзганди. Телеграм тармоқларида ўз хабарини ўзи ёлғонга чиқарган ҳокимият матбуот хизматига эътирозлар кузатилмоқда.\nЗАРУР МАЪЛУМОТ: коронавируснинг яшовчанлиги\nЎЗБЕКИСТОН: четда бўлмаган 20 яшар қизда вирус топилди\nСанитария-эпидемиологик осойишталик агентлиги директори Баҳром Алматов:\n"Афсуски, бор. 20 ёшли қизда шундай ҳолат аниқланган. У хорижга чиқмаган, беморлар билан контактда бўлмаган. Бироқ у ўзи хоҳлаган ва хоҳламаган, билиб-билмаган тарзда жамоат транспортида, иш жараёнида умумий фойдаланадиган буюмлардан фойдаланган бўлиши ва шу орқали касалликни юқтириб олган бўлиши мумкин".\nАҚШ: ихчам тест тизими яратилди\nАҚШ Озиқ-овқат ва фармацевтика идораси (Food and Drug Administration, FDA) беморларни коронавирусга текшириш жараёнини тезлатиш имконини берадиган янги мослама ва тестларни тез суратда маъқулламоқда.\nАйни дамда АҚШ аҳолиси сонига нисбатан энг оз тест ўтказаётган давлатлар сафига киради.\nБЛОГЕР ФИКРИ: "“Занжирни уз, уйда қол”\nТАКЛИФ: карантинни бузганлар учун жазони кучайтириш керак\nҚонунчилик палатаси депутатлари карантин қоидаларини бузган шахслар учун жазони кучайтириш ҳақидаги лойиҳани қабул қилди.\nЎзбекистон Олий Мажлиси Сенатининг учинчи ялпи мажлиси 2020 йил 24 март куни соат 15.00 да Тошкент шаҳрида Сенатнинг мажлислар залида ўз ишини бошлади.\n“Аҳолининг санитария-эпидемиологик осойишталигини таъминлаш ва коронавирус касаллиги тарқалишининг олдини олиш мақсадида, шунингдек Тошкент шаҳрига кириш ва чиқиш 2020 йилнинг 24 март кунидан бошлаб тўхтатилганлиги муносабати билан ялпи мажлис видеоконференцалоқа шаклида ўтказилади”, деб хабар қилди Сенат матбуот хизмати.\nСенатнинг ялпи мажлиси видеоконференцалоқа форматида ўтади\nДЎППИ ТОР КЕЛГАНДА: ниқоб ўрнида\nЁРДАМ: АҚШ экспресс-тест жўнатади\nЎзбекистоннинг АҚШдаги элчихонаси Американинг йирик «Biomedomics», «US Inc.», компаниялари ҳамда Вашингтон университети тиббиёт лабораторияси билан коронавирусни аниқлашга ёрдам берадиган диагностика воситалари, жумладан, экспресс-тестларни Ўзбекистонга жўнатиш бўйича музокаралар ўтказмоқда.\nSIZDAN TELEGRAM: хайрия акциялари давом этмоқда\nЭЪЛОН: чартер рейслар жадвали эълон қилинди\nҲукумат комиссияси, президент Шавкат Мирзиёевнинг топшириғи билан чет элдаги ўзбекистонликларни қайтариш учун чартер рейслар давом эттирилишини маҳлум қилди.\nХабар қилинишича, 24 мартдан 27 мартгача Россиядан ҳар куни 1 тадан, Туркиядан жами 2 та рейс бўлади.\nҚИРҒИЗИСТОН: вирусни юқтирганлар 42 киши бўлди\nҚирғизистонда коронавирус инфекциясини юқтириб олиш билан боғлиқ яна 26 та ҳолат аниқланди.\nБу ҳақда соғлиқни сақлаш вазирининг ўринбосари Тўлў Исақов Республика штаби мажлисида маълум қилди.\nРОССИЯ: хостелларга жойланган муҳожирлар\nВнуково аэропортида қолаётган 200дан ортиқ ўзбекистонликлар учун Москвадаги хостеллардан жой ажратилди.\nАммо элчихонанинг маълум қилишича, самолётдан қолиб кетмаслик учун кўпчилик муҳожирлар аэропортни тарк этишни истамаган.\nНАМАНГАН: карантин постлари ташкил қилинди\nНаманган шаҳрига олиб кирувчи йўлларда 8 та карантин постлари ташкил этилди.\nЧЕГАРА: "Маданият" постида ўнлаб одам йиғилди\nОзодликка Ўзбекистоннинг Қирғизистон билан чегарасида жойлашган "Маданият" чегара ўтказиш пунктидан мурожаат келди.\n"24 март куни эрталаб бери 100дан ортиқ одам йиғилиб кетди чегара постида. Бизни Ўзбекистонга киритишмаяпти. Ўтирибмиз. Илтимос, бизни киритишсин, карантинга олишса ҳам майли. Фақат қўшни давлатда кўчаларда сарсон ўтирмасак бўлди", деб мурожаат қилди исмини ошкор қилмаётганимиз ўзбекистонлик аёл.\nУ чегарадаги вазият акс этган фото ва видеони ҳам Озодликка йўллади. Қуйида фото, тез орада видеони ҳам чоп этамиз!\nЎЗБЕКИСТОН: Вирус юққанлар яна 3 нафарга кўпайди\nСоғлиқни сақлаш вазирлиги маълумотига кўра, Ўзбекистонда коронавирус инфекцияси билан касалланганлар сони айни пайтда 49 нафарни ташкил этмоқда.\nМаълум қилинишича, “инфекция Россияда бўлиб қайтган икки фуқаро ва яна бири эса Туркияда бўлиб қайтган беморнинг турмуш ўртоғида аниқланган”.\nТОШКЕНТ: таксилар нархни ошириб олди\n23 март оқшомида Қашқадарёга кетадиган таксилар нархни 200 мингдан 400 мингга ошириб олгани ҳақида шикоятар кузатилди.\nТелеграм тармоғида ёйилган видеоларда йўловчилар Бош прокуратурага мурожаат қилиб, жавоб ололмганидан шикоят қилишган.\nТОШКЕНТ: 24 мартдан шаҳарга пиёда кириш мумкин\nИИВ матбуот котиби 24 март - сешанба кунидан бошлаб, вилоятдан пойтахтга қатнаб ишлайдиганлар шаҳарга пиёда кириши мумкинлигини аниқлаштирди.\nАйни пайтда, 24 мартдан бошлаб Тошкент шаҳрида вируснинг тарқалиши олдини олиш учун кўрилаётган кучайтирилган чоралар ҳақида қўшимча маълумот берилди:\nРАСМАН:карантиндагиларнинг телефонлари олиб қўйилади\nРАСМАН: махсус карантин объектлари қурилади\nРАСМАН: деҳқон бозорларидан бошқа ҳамма бозор ёпилади\nҚАРОР: Интернет ёки мобил алоқа пулини тўлолмаганларга енгиллик\nВазирлар Маҳкамаси қарори:\n- Фуқаролар томонидан Интернет жаҳон ахборот тармоғи ва телефон алоқаси учун тўловлар ўз вақтида амалга оширилмаганлиги сабабли икки ой давомида ўчирилишига йўл қўйилмайди .\nТОШКЕНТ: вилоятда вирусни юқтирганлар 9 киши\n23 март ҳолатига Тошкент вилояти худудида короновирус инфекцияси аниқланган фуқаролар 9 нафарни ташкил этди.\n8 мартдан 9 март кунига ўтар кечаси Жанубий Кореядан келган 181 нафар фуқаро Қибрай туманидаги "Бўстон" санаториясига жойлаштирилган.\nВилоят ҳокимлиги матбуот хизмати вилоятда вирусга чалинган беморлар ҳақида қуйидаги маълумотни маҳаллий нашрларга берди:\n"23 март ҳолатига Тошкент вилояти ҳудудида коронавирус инфекцияси аниқланган фуқаролар 9 нафарни ташкил этди.\nТўққизинчи бемор ҳамшира бўлиб, айни пайтда даволаш ишлари олиб бориляпти".\nАммо, бироз ўтиб, ҳокимликнинг Телеграм каналида 9 бемор ҳамшира экани ҳақидаги хабар рад қилинди:\n"Тошкент вилоятида ҳамшира коронавирусни юқтириб олгани ҳақидаги маълумот тасдиқланмади, бу мазмундаги хабарлар ёлғон. Ҳурматли блогер ва журналистлар, айни мазмундаги хабарларни тарқатмаслигингизни илтимос қиламиз".\nРОССИЯ: аэропортда қолаётганларга ёрдам акцияси\nFacebook тармоғидаги россиялик ишбилармонларлар ва таниқли шахслар аэропортларда юртига кетолмай тунаётган меҳнат муҳожирлари учун озиқ-овқат етказиш акциясига қўл урмоқда.\n"Новая газета" нашрининг ёзишича, Внуково аэропортида 202 нафар ўзбекистонлик ва 70 нафар тожикистонлик чартер рейсларини кутмоқда.\nЖуковский аэропортида эса 350 киши - асосан, Тожикистон ва Қирғизистон фуқаролари 19 мартдан буён самолёт кутмоқда.\nРоссияда танилган ресторатор Алексей Ходорковский ижтимоий тармоқ орқали ўз ҳамкасбларига мурожаат қилиб, оғир кунда меҳнат муҳожирларига ёрдам беришга чақирди ва бунинг конкрет йўлини таклиф қилди.\nSIZDAN TELEGRAM: ремонтга ёпилган касалхонада карантин\n"... На иситилади, на ҳожатхонаси, на врачлари бор! Бир хонада 4та одам ётади. У ерда ҳомиладорлар, кексалар ва гипертонияга чалинганлар бор. Мен қариндошимни карантиндан эмас, ёмон шароитлардан олиб чиқилишини сўрамоқдаман!”\nРОССИЯ: Внуково аэропортида ўзбекча эълон\nВнуково аэропортида қолиб, чартер рейс қўйилишини кутаётган ўзбекистонликлар учун ўзбекча эълон янгради.\nЭлчихона ёрдамга тайёрлиги, кутаётган йўловчилар эса ўзлари ҳақидаги маълумотларни Uzbekistan Airways ширкатининг Внуково аэропортидаги ваколатхонага бериши кераклигини сўрамоқда.\nБу ерда ҳозир 150 нафарга яқин ўзбекистонлик ўз юртига кетиши учун самолёт кутмоқда. Аэропорт маъмурияти уларга битта терминалдан махсус жой ажратиб берди.\nСУРХОНДАРЁ: ёлғон хабар учун 1 млн. жарима\nРасмий хабарга кўра, 20 март куни Сурхондарё вилояти ИИБ Тезкор қидирув ҳамкорлик бошқармаси ходимлари Telegram тармоғидаги гуруҳда вилоятда коронавирус аниқлангани ҳақида хабар қўйган одамни топган.\nВилоятнинг Музработ туманидан бўлган ижтимоий тармоқ фойдаланувчисига Маъмурий жавобгарлик тўғрисидаги кодекснинг 205-моддаси қўлланган ва базавий ҳисоблаш миқдорининг 5 баравари - 1.115.000 минг сўм миқдорида жарима солинган.\nSIZDAN TELEGRAM: Тошкент вилоятида дезинфекция\nРОССИЯ: самолёт кутаётганларни фирибгарлар алдаяпти\nUzbekistan Airways ширкати Москвада самолёт кутаётган ўзбекистонликларни фирибгарлар алдаётганидан огоҳлантирди.\nШиркатнинг Телеграм каналида хабар қилинишича, 2 ўзбекистонликни алдашга улгуришган - фирибгарлар улардан паспорт маълумотлари ва авиачиптанинг 70 фоиз ҳақини алдаб, олишган.\nЖАЗО: карантинни бузганлар учун жарима миқдори\nҚЎШНИЛАР: чегарада қолиб кетганлар\nҚирғиз нашрларининг ëзишича, Ўзбекистонга ўтиб-қайтиш 23 мартга ўтар тунда тўхтатилгани ортида “Дўстлик” чегара-ўтказиш пунктида камида 250 нафар ўзбекистонлик тўпланиб қолган.\nAKIPRESS нашрининг ёзишича, Ўзбекистонга киритилмаëтганлар орасида ëш болалар¸ кексалар ва ҳомиладор аëллар бор.\nАйни пайтда, Қирғизистон ҳукумати асосий истеъмол маҳсулотларини мамлакатдан олиб чиқишга 6 ойлик тақиқ жорий қилди.\nҚирғизистон асосий озиқ-овқат маҳсулотлари экспортини 6 ойга тақиқлади\nТОШКЕНТ: шаҳардаги ноозиқ-овқат бозорлар ҳам ёпилади\n24 мартдан бошлаб Тошкент шаҳридаги барча буюм, қурилиш материаллари, автомобиль сотуви, маиший-техника, иккиламчи буюмлар бозорлари ва мулкчиликдан қатъий назар барча савдо комплекслари фаолияти вақтинча тўхтатилади.\nТошкент шаҳридаги ноозиқ-овқат бозорларининг барчаси ëпилади\nЎЗБЕКИСТОН: ниқоб таққан расмийлар\n23 мартдан мамлакат бўйлаб, жамоат жойларида ниқоб тақиш мажбурий бўлди.\nШу куни Олий Мажлис Сенати раисининг биринчи ўринбосари Содиқ Сафоев ҳамда Халқаро пресс-клуб раиси, ЎзЖОКУ ректори Шерзод Қудратхўжаевлар ҳам йиғинга ниқобда келди.\nБУХОРО: жамоат транспорти қатнови вақтинча тўхтатилади\nБухоро вилояти ҳудудида йўловчи ташиш фаолияти билан шуғулланувчи автобус, микроавтобус, “Дамас” русумли ҳамда “Бухоро-Тошкент” йўналишида ҳаракатланувчи йўналишсиз енгил автотранспорт воситалари қатнови вақтинчалик тўхтатилади.\nТАРҒИБОТ: муҳожирларни Россиядан қайтмасликка тарғиб қилиш бошланди\n"Россияни тарк этмаслик учун 7 сабаб - Россиядаги ўзбeкистонликларга мурожаат" номи остидаги видеомурожаат тармоқларга жойланди.\nУшбу видеода шу кунда Россияда юрган ўзбекистонлик юрист ҳамюртларини Ўзбекистонга қайтмасликка чақирган.\nУнинг айтишича, инфекция ҳамма жойда тарқалмоқда, Россияда эса унга қарши курашиш ва вирусга чалинган тақдирда даволаниш имкони - Ўзбекистондагидан юқорироқдир.\nБу видеони Ўзбекистон Соғлиқни сақлаш вазирлиги, АОКА, Ўзбекистон Ёшлар иттифоқи ҳамда Миллий масс-медиани қўллаб-қувватлаш ва ривожлантириш жамоат фонди ҳамкорликда ташкил қилган Koronavirus Info расмий Телеграм канали ҳам улашди.\nЎЗБЕКИСТОН: "Сокол" лагерида вирусга чалинганлар бор\nОзодлик Тошкент вилоятининг Чирчиқ туманида жойлашган бу болалар лагерига карантинган жойлаштирилган ватандошлари мурожаатларини ўрганган эди.\nЭндиликда хабар қилинишича, бу ерда сақланаётганлардан 2 нафарида коронавирус аниқланган.\nСУРХОНДАРЁ: нон бепул тарқатилди\nМАРКАЗИЙ БАНК: кредит имтиёзи фақат тадбиркорларгами?\nМарказий банк коронавирус инфекцияси тарқалиши сабабли кредитларни қайтариш билан боғлиқ салбий оқибатларни юмшатиш бўйича қарори фақат тадбиркорлик субъектларига амал қилади.\nТОШКЕНТ: ноозиқ-овқат бозорлари ёпилади\nТошкент вилоятида озиқ-овқат маҳсулоти билан савдо қилишга ихтисослашмаган бозорлар ёпилади.\nКарантин талабларига риоя этмай, хўрандаларни қабул қилишда давом этаётган умумий овқатланиш шохобчаларига нисбатан чоралар кучайтирилади.\nЎЗБЕКИСТОН: масофавий таълимни бошлашди\nБугундан Олий ва ўрта махсус таълим вазирлиги ҳамда "Менинг Юртим" телеканали ҳамкорлигида янги лойиҳа бошланди.\n“Менинг юртим” телеканалида душанбадан жумагача соат 10:30 дан 12:00 гача инглиз тили ва психология йўналишида теледарслар эфирга узатилиши эълон қилинди.\nЎЗБЕКИСТОН: армияга чақириқ кечиктирилди\nЎЗБЕКИСТОН: ниқобсиз юрганлар жаримага тортилади\n23 мартдан мамлакат бўйлаб, жамоат жойларида ниқобсиз юриш тақиқланди. Ҳозирча, бундай шахслар огоҳлантирилмоқда.\n25 март соат 06:00 дан ниқобсиз юрганлар маъмурий жавобгарликка тортилади. \nЧЕЛЛЕНЖ: шоубизнес вакиллари уйда ўтиришга чақирмоқда\nБу галги челленжга киноактёрлар, режиссёрлар қўшилди.\nУлар карантин вақтида уйда нима ишлар билан машғул бўлиш ҳақида маслаҳат беришди.\nЭРОН: ёрдам қилмоқчи бўлсангиз, санкцияни бекор қилинг!\nЭрон президенти Ҳасан Руҳоний АҚШнинг коронавирус эпидемиясини тўхтатиш мақсадида таклиф қилган гуманитар ëрдамини рад қилди.\n- АҚШ раҳбарлари ëлғон гапирмоқда. Агар улар Эронга ëрдам бермоқчи бўлса¸ санкцияларни бекор қилсин¸ бўлди. Ана ундан сўнг коронавирус тарқалишини ўзимиз тўхтата оламиз”¸- деди 23 март куни Эрон халқига қилган телемурожаатида Руҳоний.\nЭрон президенти АҚШдан коронавирусни тўхтатиш учун санкцияларни бекор қилишни сўради\nЎЗГАЧА ЁНДАШУВ: 2 қоп ун ва битта сигир\nЎЗБЕКИСТОН: ҳайдовчилар ўз ҳисобидан таътилга чиқарилади\nТранспорт вазирининг матбуот котиби жамоат транспорти вақтинчалик тўхтагани сабабли ҳайдовчилар ва бошқа транспорт ходимлари ўз ҳисобидан номаълум муддат - вазият барқарорлашгунича таътилга чиқишини маълум қилди.\nТаниқли блогер ва ҳуқуқшунос буни "меҳнат қонунччилигининг қўпол равишда бузилишидир" деб қоралади.\nЯПОНИЯ: Олимпиадани қолдириш зарур\nЎЗБЕКИСТОН: ИИВ челленжини кулгуга олганларни изза қилди\nШифокорлар ва ИИВ ходимлари ижтимоий тармоқларда бошлаган "Биз сиз учун хизматда қолдик, сиз биз учун уйда қолинг!" челленжига кулгу-мутойиба қилган тармоқ фойдаланувчилари жамоатчилик олдида изза қилинди.\nИчки ишлар вазирлиги Телеграм каналида берилган видеолавҳадан маълум бўлишича, бир неча шахс бу челленжларга ҳазил-кулгу билан тақлид қилиб, ўз суратларини тармоқларда тарқатган.\nУларнинг пости тармоқ фойдаланувчилари томонидан турлича қарши олинган. Айрим фойдаланувчилар бу икки шахснинг ҳаракатини қораласа, айримлари ҳазилга йўйган.\nАммо, ИИВ бу постларни қўйган шахслардан иккисини топиб, жамоатчиликдан узр сўратди.\nЎЗБЕКИСТОН: 3 ярим минг мактаб дезинфекция қилинди\nРасмий хабар: коронавирус инфекциясининг тарқалишини олдини олиш ва таълим муассасаларида санитария-эпидемиологик осойишталикни таъминлаш мақсадида 3 минг 400тадан зиёд мактаблар дезинфекция қилинди.\nҲозирги пайтда Халқ таълими тизимидаги бошқа мактабларда ҳам дезинфекциялаш тадбирлари амалга оширилмоқда.\nҚИРҒИЗИСТОН: 1 ойлик фавқулодда вазият бошланди\nҚирғизистонда 22 мартдан бошлаб фавқулодда вазият тартиби кучга кирди.\nБир ой давом этадиган ФВ тартиби коронавирус ёйилишига йўл қўймаслик учун қабул қилингани айтилмоқда.\nҚирғизистонда бир ойлик фавқулодда вазият тартиби кучга кирди\nЎЗБЕКИСТОН: вирусга чалинганлар сони 46 нафарга етди\nЎЗБЕКИСТОН: ИИВ ходимлари ниқоб тарқатмоқда\n23 мартдан Ўзбекистонда жамоат жойларида ниқоб билан юриш мажбурий бўлди.\nНиқобсиз юрганлар ҳозирча огоҳлантириш олмоқда. 25 мартдан эса жаримага тортилади.\nТОШКЕНТ: 24 мартдан пойтахт ёпилади\n24 мартдан бошлаб турли вилоятлардан келаётган автотранспорт воситаларининг Тошкентга кириши тўхтатилади.\nРОССИЯ: 24 соатда 71 ҳолат қайд этилди\nРоссияда ўтган бир кеча-кундузда коронавирус юқтириб олиниши билан боғлиқ 71 та ҳолат қайд этилган.\nБу ҳақда бош вазир Михаил Мишустин маълум қилди.\nШу тариқа инфекцияга чалинганлар сони 438 нафарга етган.\nРоссияда коронавирус юқтириб олганлар сони 438 нафарга етди\nSIZDAN TELEGRAM: #KoronaXayriya\nБОШ ПРОКУРАТУРА: карантинни бузган аёлга чора кўрилди\nБош прокуратура коронавирус аниқланган биринчи бемор билан алоқада бўлган аёлда коронавирус инфекцияси аниқланганини маълум қилди.\nХабар қилинишича, бу аёл тест топширгандан сўнг изоляция қоидаларини бузган ва Қибрай туманига борган.\nҲозирда бу аёлга нисбатан маъмурий ҳуқуқбузарликка оид иш қўзғатилган.


21 октябр 2020, Тошкент вақти: 00:48\nЎзбекистонда тўйларда овқатдан оммавий заҳарланиш ҳолатлари учраб туради.\nСамарқанд вилоятининг Ургут туманидаги тўйда иштирок этган олтмишдан зиёд меҳмон овқатдан заҳарланиш белгилари билан шифохонага ётқизилди.\nТуманнинг "Ўроқбойжар" қишлоғида 21 сентябр куни бўлган суннат тўйида заҳарлангани айтилаётганлар орасида тўй эгаси ва унинг ўғли ҳам бор.\nУргут тумани Тиббиёт бирлашмаси врачи 22 сентябр куни 66 одам заҳарланишдан шикоят қилиб мурожаат қилганини Озодликка тасдиқлади.\nВрачга кўра, туман касалхонасининг юқумли касалликлар бўлимига ётқизилган беморлардан ўттиздан ортиғига уйларига кетишга рухсат берилган.\nУргут туман Санитария-эпидемиология назорат маркази мутахассиси заҳарланиш тўйда тортилган майонезли салатдан бўлгани таҳмин қилинаётганини айтди.\nМутахассисга кўра, тўйда тортилган барча озиқ-овқатлар ва беморлардан олинган биологик намуналар текшириш учун Тошкентдаги лабораторияга юборилган.\nУргут туманидаги оммавий заҳарланиш коронавирус пандемияси шароитида тўйларни ўттиз кишидан ошмаган тартибда ўтказиш талаб этилаётган бир пайтда рўй берди.\n22 сентябр куни Ургут туманининг "Ўроқбойжар" қишлоғида бўлган суннат тўйида юздан ортиқ меҳмон қатнашган.\nБазмда қатнашганлардан бири Озодликка тўйнинг эртасига ҳолсизлик, кўнгил айниши, ич кетиши каби белгилар билан шифохонага мурожаат қилганини айтди:\n- Тўйда тортилган майонезли салатдан, деб гумон қилишяпти. Ичида колбасаси бор салат. Ким шу салатни еган бўлса заҳарланган.\nТўй эгаси (унинг илтимосига кўра исмини очиқланмаяпти.) Озодликка айтишича, суннат тўйи ўз ҳовлисида ўтказилган, таомларни маҳалланинг ошпази тайёрлаган.\n- Тўйда чучвара тортилди, ош тортилди. Маҳалламизни ошпази тайёрлади. Ҳозир кун иссиқ, овқат тез айнийди. Атайлаб қилмайдику буни. Мана мени ўзим ҳам ётибман, ўғлим ҳам ётибмиз. Система қуйишди, ҳозир анча яхшимиз.\nУргут тумани Тиббиёт бирлашмаси врачининг Озодликка айтишича, 22 сентябр куни 66 одам заҳарланишдан шикоят қилиб, мурожаат қилган.\n- Овқат токсикоинфекцияси ташхиси билан 66 бемор мурожаат қилди. Ҳаммасини аҳволи яхши, ҳозир ўттизтачаси касалхонада, қолганига уйларига руҳсат берилди.\nУргут туман Санитария-эпидемиология назорат маркази мутахассиси 24 сентябр куни Озодликка тўйда тортиқ қилинган озиқ-овқатлар ва беморлардан олинган биологик намуналар текшириш учун Тошкентдаги лабораторияга юборилганини билдирди.\nУнинг айтишича, одамлар тўйда тортилган майонезли салатдан заҳарланган бўлиши таҳмин қилинмоқда.\n- Ҳамма овқатдан намуналар олинди, Тошкентга жўнатганмиз. Баъзи овқатларни еб бўлишган. Туман ички ишлар булими ва прокуратураси ҳам текшириш қиляпти. Бизни таҳминимизга кўра майонезли салатдан заҳарланиш бўлган бўлиши мумкин. Чунки шу салатни ким еган бўлса кўнгил айниши, қайт қилиш, ич кетиш бўлган.\nУргут туманидаги оммавий заҳарланиш коронавирус пандемияси шароитида тўй қатнашчилари ўттиз кишидан ошмаслиги талаб этилаётган бир пайтда рўй берди.\n- Бизга маълум бўлишича, "Ўроқбойжар" қишлоғидаги тўйда юздан ошиқ одам қатнашган. Тўй эгаси оммавий тадбирларни ўтказиш тартибини ҳам бузган, - дейди Ургут туман Санитария-эпидемиология назорат маркази мутахассиси.\nКарантин тартибини бузиб тўй қилганлар Ўзбекистон Маъмурий жавобгарлик тўғрисидаги кодекснинг 54-моддаси, яъни "Эпидемияларга қарши кураш қоидаларини бузиш" бўйича 2 млн. сўмдан 6 млн. сўмгача жаримага тортилишлари мумкин.\nБир йил аввал сентябр ойида Наманган вилоятининг Чуст туманидаги қиз базмида элликдан ортиқ, 2019 йилнинг октябр ойида Қашқадарёнинг Қарши шаҳридаги тўйда 74 одам, ўша йилнинг март ойида эса Тошкент вилоятининг Бекобод туманидаги тўйда 55 киши заҳарлангани ҳақда Озодлик хабар берган эди.\nЧустдаги холатда тўй қилинган хонадонда икки юздан ортиқ кишига овқат қилиш учун умуман шароит бўлмагани, ошпаз эса тиббий кўрикдан ўтмагани, ушбу фаолият учун тегишли рухсатнома олмагани аниқланган эди.\nСанитария-эпидемия талабларини бузганлиги учун тўй эгасига нисбатан маъмурий иш қўзғатилиб, энг кам иш ҳақининг 5 баробари миқдорида жарима солинганди.


Шавкат Мирзиё Тошкент шаҳрида жамоат транспорти йўналишлари тармоғини уч тоифага ажратиш ниятида - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:25 - Шавкат Мирзиё Тошкент шаҳрида жамоат транспорти йўналишлари тармоғини уч тоифага ажратиш ниятида\nПрезидент Шавкат Мирзиёнинг “Тошкент шаҳар транспорти соҳасида бошқарув тизимини тубдан такомиллаштириш тўғрисида”ги қарори лойиҳаси ҳамма ерда тарқатишга бошлангани маълум қилинишга бошлади.\nҚарор қабул қилинса, Транспорт Вазирлиги, Тошкент шаҳар ҳокимлиги ва хорижий мутахассисларнинг қуйидаги таклифлари маъқулланади:\n- жамоат транспорти йўналишлари тармоғини уч тоифага - боғловчи, етказиб берувчи ва магистрал йўналишларга ажратган ҳолда босқичма-босқич мақбуллаштириш;\n- уч тоифадаги - боғловчи, етказиб берувчи ва магистрал йўналишларга табақалаштирилган тарифларни жорий этиш;\n- шаҳар жамоат транспорт корхоналарини мақбуллаштирилган йўналишларда ҳақиқий бажарилган иш ҳажмларидан келиб чиққан ҳолда молиялаштириш (Pool system) тизимини жорий этиш. Бунда, Pool system тизими орқали шаҳар жамоат транспорти корхоналарини молиялаштириш манбалари этиб маҳаллий бюджет субсидиялари ва Тошкент шаҳар транспортини ривожлантириш жамғармаси маблағларини белгилаш.\nТошкент шаҳар транспорт Бош Бошқармаси ҳузурида юридик мақомга эга бўлмаган “Тошкент Шаҳар Транспортини Ривожлантириш Жамғармаси” ташкил этилади. Жамғарма маблағлари қуйидаги манбалар ҳисобига шакллантирилиши белгиланади:\n- Тошкент шаҳри жамоат транспортида йўловчи ташишдан олинадиган даромадлар;\n- Тошкент шаҳрида автомобиль транспортида йўловчилар ташиш ҳуқуқи учун лицензия олишга берилган аризаларни кўриб чиқиш учун йиғимларнинг 100 фоизи;\n- Тошкент шаҳри ва шаҳар атрофи йўналишларини йўлга қўйиш учун тендерларда иштирок этиш учун тўловларнинг 100 фоизи;\n- Тошкент шаҳар ва шаҳар атрофида автомобилда йўловчилар ташишларни амалга оширишга лицензиялар бериш ва уларнинг амал қилиш муддатини узайтириш учун тўланадиган давлат божи маблағларининг 100 фоизи;\n- бошқарма инспекторлари томонидан автомобиль ташувчилари соҳасида маъмурий ҳуқуқбузарликлар тўғрисида тузилган баённомалар бўйича ундириладиган жарима тўловлари тушумининг 100 фоизи;\n- Тошкент шаҳрида рўйхатдан ўтган транспорт воситаларини техник кўрикдан ўтказиш учун йиғимнинг базавий ставкасига қўшимча коэффициентларни қўллашдан тушадиган маблағлар 100 фоизи;\n- Тошкент шаҳри автомобиль йўллари ёқасида ташкил этилган автотураргоҳлардан фойдаланиш ҳисобига олинадиган маблағлар;\n- жамғармага юкланган вазифаларни амалга ошириш учун жалб этиладиган халқаро молия институтлари, хорижий ҳукумат ташкилотлари ва бошқа донорлар кредитлари ва грантлари;\n- давлат ва хусусий ҳамкорлик доирасидаги хусусий инвестициялар;\n- қонун ҳужжатларида тақиқланмаган бошқа манбалар.\nХуллас, Шавкат Мирзиё шунақа НАРСАЛАР яратиш бўйича қарор лойиҳаси тайёрлатибди ва улар тезда рўйхатдан ўтказилади. Кўрамиз, келажакда нималар бўлади?


6 февраль куни Ўзбекистонда қандай об-ҳаво кутилмоқда?\n11:45 / 05.02.2020\n«Ўзгидромет» республикада 6 февраль, пайшанба куни кутилаётган об-ҳаво маълумотини тақдим этди.\nТошкент шаҳри. Ҳаво ўзгариб туради, кечаси ва эрталаб бироз ёмғир ёғиши мумкин кундузи ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-5 даража, кундузи 11-13 даража илиқ бўлади.\nҚорақалпоғистон Республикаси ва Хоразм вилояти. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2 даража совуқ-3 даража илиқ, кундузи 10-15 даража илиқ бўлади.\nБухоро ва Навоий вилояти. Ҳаво ўзгариб туради, кечаси ва эрталаб бироз ёмғир ёғиши мумкин кундузи ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 2-7 даража, кундузи 10-15 даража илиқ бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, кечаси ва эрталаб бироз ёмғир ёғиши мумкин кундузи ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nҚашқадарё ва Сурхондарё вилояти. Ҳаво ўзгариб туради, кечаси ва эрталаб бироз ёмғир ёғиши мумкин кундузи ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 3-8 даража, кундузи 12-17 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 8-13 даража илиқ бўлади.\nРеспубликанинг тоғли ҳудудлари. Ҳаво ўзгариб туради, кечаси ва эрталаб баъзи жойларда ёғингарчилик бўлиши мумкин. кундузи ёғингарчилик кутилмайди. Баъзи жойларга туман тушиши мумкин. Қор кўчиши хавфи бор. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 2-7 даража илиқ бўлади.


Назарбоев Қирғизистондаги воқеаларга баҳо берди\n16 май 2022, Тошкент вақти: 21:19\nНазарбоев Қозоғистон Қирғизистонда фуқаролар уриши олдини олгани ҳақида гапирди.\nҚозоғистон президенти Нурсултон Назарбоев журналистлар билан учрашуви чоғида Қирғизистонда содир бўлиши мумкин бўлган фуқаролар урушини бартараф қила олганини қайд этди.\nВашингтонда ядро хавфсизлиги бўйича бўлиб ўтган саммитдан қайтиб келгач, 16 апрел куни Қозоғистон президенти Нурсултон Назарбоев Остонадаги Оқўрда қароргоҳида журналистлар учун брифинг ўтказди.\nСаммит натижалари ҳақида гапириб ўтган Нурсултон Назарбоев, бўлиб ўтган тадбирда Қозоғистон позицияси халқаро ҳамжамият томонидан юқори баҳоланганини қайд этди.\n- АҚШнинг Невада полигони аналоги бўлмиш Қозоғистондаги Семипалатинск полигонини ёпиш ва ядро қуролидан воз кечишимиз бўйича позициямиз халқаро ҳамжамият томонидан юқори баҳоланди, - деди Нурсултон Назарбоев.\nҚайд этиш жоизки, Нурсултон Назарбоевнинг Остонада бўлиб ўтган брифинг чоғидаги қилган чиқиши, асосан Қирғизистонда бўлиб ўтган воқеаларга бағишланди.\nНазарбоевга кўра, Вашингтонда бўлиб ўтган саммит чоғида АҚШ президенти Барак Обама ва Россия президенти Дмитрий Медведев Қирғизистонда содир бўлган тартибсизликлар юзасидан қаттиқ ҳавотир билдирганлар ва Нурсултон Назарбоевдан Вашингтонда бўла туриб, Қирғизистондаги вазиятни назорат остига олишини сўраганлар.\n- Мен Вашингтонда бўлиб туриб, эртаю кеч Бакиев ва муваққат ҳукумат билан музокаралар олиб бордим. 14 апрел куни Остонага учиб келдим. Бу вақт оралиғида эса, тунда ҳам кундузи ҳам музокаралар олиб бордим.\nҚирғизистонда нима содир бўлди? Гап шундаки, Бакиев Қирғизистон жанубида тарафдорлари кўплигига ишонди. Митинглар ўтказди, унинг ёнида қуролланган одамлар бор эди. Илк суҳбатимиз чоғида, Бакиев ҳукумат учун охиргача курашишини таъкидлаб ўтди. Бу эса, қон тўкилишидан бошқа ҳеч нимага олиб келмаслигини англатарди, - деди Нурсултон Назарбоев.\nЭслатиб ўтсак, 15 апрел куни Қирғизистон собиқ президенти Қурмонбек Бакиев истеъфога кетиши ҳақидаги ҳужжатга қўл қўйди ва мамлакатни тарк этди. Ўша куннинг ўзида Бакиев самолёти Қозоғистоннинг Тараз шаҳрига келиб қўнди.\nОстонадаги брифинг чоғида Қозоғистон раҳбари Бакиевни мамлакатдан олиб чиқиб кетиш ва Қозоғистонга олиб келиш жуда қийин бўлгани, аввалига Қирғизистон муваққат ҳукумати Бакиевни мамлакатдан чиқариб юбориш ҳақидаги Назарбоев илтимосларига кўнмагани, ўз навбатида, Бакиевни ҳам Қирғизистонни тарк этишга кўндириш ўта мушкул бўлганини айтиб ўтди.\n- Менинг буйруғим билан Қозоғистон мудофаа вазирлиги ва ҳарбий-ҳаво кучлари Қирғизистондан Бакиевни олиб келиш учун 04 рақамли бортни юборди.\nСамолетни қўриқлаш учун биз унинг ичига маҳсус тайёргаликни ўтаган ҳарбийларни ўтказдик. Соат 18:30 да самолет Олмаотадан ўчиб, соат 19:15 да Жалолободга келиб қўнди. Ва соат 20:15 дақиқа ўтганди Бакиев ва унинг оиласи бўлган самолет Қозоғистонга келиб қўнди.\nБу операцияни бажариш вақтида бизнинг учувчиларимиз катта хавф остида эдилар. Мен уларга ўз миннатдорчилигимни билдирим, вазирга уларни мукофот билан тақдирлаш ҳақида буйруқ бердим.\nСабаби ушбу операциянинг бошидан улар ўз ҳаётларини хавф остига қўйдилар. Энг сўнгги дақиқаларгача биз Жалолобод ёки Ўшга қўнишимиз кераклигини билмадик. Учувчилар ўзлари ечим қабул қилдилар. Бизга Ўшга қўниш учун рухсат беришди, аммо Бакиев Ўшга келишни истамади, - деди Нурсултон Назарбоев.\nСўзи давомида, Назарбоев Қозоғистон Қирғизистонда юзага келиши мумкин бўлган фуқаролар урушини бартараф этиб, Қирғизистоннинг жануб ва шимолга бўлиниб кетишини олдини олишга муваффақ бўлганини айтиб ўтди.\nАйтиш жоизки, кеча қозоқ Ташқи ишлар вазирлиги 15 апрел куни мамлакатга келтирилган Қирғизистон собиқ президенти Қурмонбек Бакиев ҳамон Қозоғистон ҳудудида эканини билдириб ўтди. Кеча Қозоғистон мухолифатидаги партиялари давлат раҳбари номига баёнота йўллаб, Бакиев учун Қозоғистонда жой йўқлиги ва уни зудлик билан бошқа мамлакатга чиқариб юборилишини талаб қилдилар.


Саёҳат қилинг, фойдали – Сурхон тонги\nБош саҳифа / Жамият / Саёҳат қилинг, фойдали\nМай 29, 2019\tЖамият Изоҳ қолдириш 544 Кўрилди\nСаломатлик учун фойдали бўлган машғулотлардан бири саёҳатдир. Инсон саёҳат қилиш асносида турли манзилларда бўлиб, у ернинг тарихи, табиати ва одамлари билан танишади.\nШу боис, мамлакатимиз бўйлаб саёҳатлар уюштиришга ва ички туризм имкониятларидан самарали фойдаланишга катта эътибор қаратилмоқда. Айниқса, ўлкамиз тарихининг мингйилликлар билан боғлиқ шаҳарларига ташкил этилаётган саёҳатлар ҳамма учун фойдали бўлмоқда. Яқинда жамоамиз ички туризмни ривожлантириш ва талаба-ёшлар саёҳатини йўлга қўйиш мақсадида Бухоро ва Самарқанд шаҳарларига сафар уюштирди. Талабалар ва профессор-ўқитувчиларимизда Бухоро шаҳридаги Саййид Амир кулол, Хўжа Баҳоуддин Нақшбанд Бухорий ҳамда Самарқанд шаҳридаги Регистон, Шоҳи Зинда, Гўри Амир, Имом Бухорий каби мажмуалар билан танишув унутилмас таассуротлар қолдирди. Ушбу саёҳат талаба-ёшларнинг аждодларимиз мероси ва ҳаётига бўлган эътибори ва қизиқишини янада оширди.\nНизомий номидаги ТДПУ Термиз филиали матбуот котиби\nОлдинги Олийгоҳ ёшларни кутмоқда\nКейинги Шогирдлар ардоғидаги устоз


Пенсионерлар аҳволи кун сайин оғирлашмоқда\n20 январ 2021, Тошкент вақти: 09:21\nПенсия соҳасидаги "ислоҳотлар" боис қариялар ягона Яратгандан умид қилишдан ўзга чораси қолмаган кўринади.\n“Фуқароларнинг давлат пенсия таъминоти тўғрисида”ги Ўзбекистон қонунига ўзгартишлар киритилиши айтилмоқда. Интернетда пайдо бўлган хабарга кўра, Олий Мажлис қонунчилик палатаси қўмитаси ўзгартишларни кўриб чиқиш олдидан мавзуга оид ишчи семинарлар ўтказмоқда. Олий Мажлис депутатлари ўзбекистонлик нафақахўрларни ижтимоий жиҳатдан янада яхшироқ ҳимоялаш мақсадида киритилаётгани айтилаётган ўзгартишларни муҳокама қилаётган бир пайтда кўплаб пенсионерлар давлатдан миллионлаб сўм миқдорида қарз бўлиб қолмоқда. Кузатувчилар фикрича, нафақахўрларга пенсияларини бермаслик учун давлат минг бир бахонани ўйлаб топмоқда.\nЯқин кунлар ичида пенсионерларга оид қонунга ўзгартишлар киритилиши ҳақида 12.уз Интернет нашри куни-кеча Ўзбекистон Халқ Демократик партияси фаоллари бир семинарда иштирок этгани ҳақидаги хабар воситасида маълум қилди.\nХабар қилинишича, Олий Мажлис Қонунчилик палатасининг меҳнат ва ижтимоий масалалар бўйича қўмитаси ҳамда бюджетдан ташқари пенсия жамғармаси ташаббуси билан “Ўзбекистонда пенсия таъминоти ва унинг ҳуқуқий асосларини такомиллаштириш масалалари”га бағишланган семинар ўтказилган. Унда қатнашган ЎХДП аъзоларига кўра, семинарда кўтарилган масалалар парламентда “Фуқароларнинг давлат пенсия таъминоти тўғрисида”ги қонунга ўзгартишлар киритилиши муҳокама этилганда фойдали бўлишини таъкидлагани айтилади хабарда. Яъни Олий Мажлисда пенсияга оид қонунни ўзгартиришга атйёргарлик кўриляпти.\nАлбатта, депутатлар ўзгартишлар мамлакатда амалга оширилаётган ислоҳотлар ва пенсионерларни ижтимоий жиҳатдан янада яхшироқ муҳофаза қилиш урнишларининг давомидир, дея таъкидламоқда.\nЛекин кейинги ойларда пенсия соҳасида кузатилаётган ҳодисалар шундоқ ҳам турмушлари осон бўлмаган нафақахўрлар учун оғирлик қиляпти.\nМасалан, кўплаб пенсионерлар, давлатдан қарз бўлиб қолаётгани ҳоллари кейинги кунларда ҳеч кимни ҳайрон қолдираётгани йўқ.\nБухоролик нафақахўр Абдушукур ака ана шундай пенсионерлардан бири. Овози ёзиб олинмаслиги шарти билан Озодлик билан гаплашган нафақахўрнинг айтишича, яқинда пенсия жамғармаси ходимлари маҳаллий ҳокимият вакиллари билан уйларига келиб, “сизга бир неча йил давомида давлат керагидан ортиқ пенсия тўлаб келган, шунинг учун давлатдан уч миллион сўм қарз бўлиб қолгансиз, тўлаб қўйишингиз шарт”, деган. Бунда, дейди Абдушукр ака, пенсия жамғармаси ходими ортиқча пул тўланганини тасдиқловчи бирор ҳужжат кўрсатишмади.\nТошкент шаҳри туманларидан биридаги Бюджетдан ташқари пенсия жамғармаси бўлими ходими кейинги пайтларда бундай ҳолатлар тез-тез учраб турганини тасдиқлади. Лекин ортиқча пул тўлангани исботланмагунча, пенсионердан пул ўндирилмайди, дейди у.\n- Бунақа бўлиб туриши мумкин. Лекин пенсия тўловларига оид қонунга мувофиқ ортиқча тўланган нафақа пули суд қарорига кўра ўндирилади. Бунда ҳам масалан, суд қарори чиққач, ҳар ой пенсия пулидан 50 фоиздан ушлаб қолиниши мумкин,- дейди пенсия идораси ходими.\nБироқ Ўзбекистон ҳукуматига яқин манбанинг Озодлик радиосига айтишича, пенсионерларнинг қарз бўлиб қолаётгани бежиз эмас. Ҳозирда давлат бюджетида катта камомад пайдо бўлган ва ҳукумат бу бўшлиқни ҳар қандай восита, жумладан нафақахўрларга ҳақларини бермаслик орқали қопламоқчи, дейди Озодлик суҳбатдоши. Унинг айтишича, ана шу мақсадда ҳукумат пенсионерларга ҳақларини бермасликнинг минг бир хил бахонасини ўйлаб топмоқда.\nРеспублика бюджетдан ташқари пенсия жамғармаси, Олий Мажлиснинг меҳнат ва ижтимоий масалалар бўйича қўмитаси кўриб чиқилаётган қонун ўзгартишлари пенсионерлар ҳақини оширадими ё аксинча қарздор нафақахўрлар сонини оширадими, бу ҳақда изоҳ бермади.\nЎзбекистон демократик ташаббуслар маркази раҳбари, узоқ йиллар мамлакат олийгоҳларда ишлаб ҳозирда нафақада бўлган Искандар Худойберганов ҳам ҳукумат ўз муаммоларини аҳолининг энг ювош қатлами нафақахўрлар ҳисобидан ҳал қилмоқчи шекилли, дейди.\n- Бу гапларда жон бор. Фақат пенсионерлар эмас умуман бизларнинг халқ чидаб келаяпти. Лекин мана шу Араб давлатларида бўлган воқеалар анча нарсани билдиради. Ҳамма нарса ҳам, сабр-тоқат ҳам охир узиладиган пайт келади,- дейди Искандар Худойберганов.\nНафақахўр кузатувчи ва ҳукуматга яқин манбанинг фикрларини Ўзбекистондаги миллионлаб пенсионерлардан бирортаси давлатни қарздор қилиб қўйгани ҳолати учрамагани ҳамда яқинда ҳукумат чиқарган бошқа бир қарор ҳам билвосита тасдиқлайди.\n“Давлат пенсияларини белгилаш ва тўлаш тартибини такомиллаштиришга қаратилган норматив-ҳуқуқий актлар тасдиқлаш тўғрисидаги” қарор пенсинерларнинг ҳар олти ойда пенсия жамғармасига келиб, ҳақиқатан ҳам пенсионер эканини тасдиқлаб кетишини талаб қилади.\nБундан ташқари кейинги уч-тўрти йил давомида ногиронлик бўйича нафақага чиққанлар учраётган энг асосий муаммо уларнинг пенсия ҳуқуқидан маҳрум этилаётганидир. Бунда ҳатто қўли йўқ ёки кўзи ожиз кишилар ҳам “соппа-соғ”, деб расмийлаштирилиб, нафақа тўлови бекор қилинаётганини кўриш мумкин.\nДавлат Статистика қўмитаси маълумотларига кўра, ёши бўйича нафақага чиққан ўзбекистонликлар қарийб уч миллион киши, яъни аҳолининг тахминан 10 фоизини ташкил қилади.\nНогиронлик бўйича пенсия олаётганларнинг аниқ сони йўқ, лекин баъзи ҳисоб-китобларга кўра, бир миллиондан ортиқроқ экани айтилади.\nЎзбекистонда энг кам пенсия миқдори 111 минг сўмни ташкил қилади.


ЎзА - “Энг яхши китобхон оила” танлови ғолиблари аниқланди\nТанлов Президентимиз Шавкат Мирзиёевнинг 2017 йил 13 сентябрдаги “Китоб маҳсулотларини нашр этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғиб қилиш бўйича комплекс чора-тадбирлар дастури тўғрисида“ги қарори доирасида ташкил этилди.\nИштирокчилар “Биз китобхонлар оиласи”, “Биз ўқиган китоблар”, “Моҳир қўллар” ва “Ижодкор оила” сингари 4 шарт бўйича беллашди. Шартларни бажариш жараёнида улар ўзлари ўқиган роман, ҳикоя, пьеса ва шеърларини ёддан айтиб берди. Мазкур асарлар асосида тайёрлаган саҳна кўринишларини намойиш қилди.\nШунингдек, улар ижросида эртак қаҳрамонларининг образлари жонлантирилди, ўзлари ёзган шеърлар ва куй-қўшиқлар ижро этилди. Қўлда ясаган турли буюмлар кўргазмаси намойиш этилди. Шартларни бажариш жараёнида иштирокчиларнинг мутолаага бўлган қизиқиши, билим олишга бўлган интилиши йиғилганларда яхши таассурот қолдирди.\nЯкунда Сурхондарё вилоятидан Асадбек Ибрагимовлар оиласи биринчи, Хоразм вилоятидан Неъматжон Қиличевлар оиласи иккинчи, Навоий вилоятидан Ўткир Фармоновлар оиласи учинчи ўринни қўлга киритди.\nТанлов ғолибларига эсдалик совғалари топширилди


ҲАВАСИНГИЗ КЕЛСИН АНДИЖОНИМГА!\nАндижоним гўзал бўлди, бир қаранг,\nКўчалари текис, равон ҳамда кенг.\nБоғларида сархил мева, ранг-баранг,\nАндижоним, юрт топилмас сенга тенг.\nЖамолингни кўриб завқим ошади,\nЁвуз-ғаним сенинг қаддинг эгмасин.\nҚаламим мадҳингни ёзмоққа шошди,\nАндижоним, кўркингга кўз тегмасин.\nБаркамол авлодинг билимга чанқоқ,\nЎқиб, изланишга бордир имконим.\nКелажагинг бўлсин янада порлоқ,\nАндижоним, сенга фидодир жоним.\nИстиқлол дарахти берди мевасин,\nҚатъият, интилиш сингди қонимга.\nИстиқболинг кўриб, қалблар яйрасин,\nЛолахон ШОКИРЖОН қизи\nАндижон педагогика коллежи ўқувчиси.


11:01 / 24.10.2018 723 pdf Ўқиш режими + -\nСингапурнинг Web In Travel нашри жаҳондаги ҳалол туризм тўғрисида қизиқарли фактлар ва статистик маълумотларни чоп этди.\nPew Research Centre маълумотларига кўра, 2060 йилга келиб 3 миллиард инсон ўзини мусулмон деб ҳисоблай бошлайди ва бу Ер юзидаги ҳар учдан бир кишини ташкил этади.\nGlobal Economic Impact Of Muslim Tourism And Future Growth Projection: 2017–2020 («Мусулмон туризмининг глобал иқтисодий таъсири ва унинг келгуси ўсишининг истиқболлари: 2017–2020 йй.») деб номланган тадқиқот натижаларига кўра, мусулмон туризмининг глобал иқтисодий даражаси 32 фоиздан 70 фоизгача ўсади.\nМусулмон туризми соҳасида энг катта улуш Осиё мамлакатларига тегишли. 2020 йилга бориб уларнинг жами харажатлари $29,6 миллиардни ташкил этади. Бунда энг фаол сайёҳлар Индонезия, Хитой ва Малайзия мусулмонлари саналади. Уларнинг харажатлари мусулмон мамлакатлари орасида туризм соҳасидаги харажатларнинг умумий ҳажмидан 17 фоизни ташкил этади. Бу барча Европа мамлакатлари биргаликда сарф қиладиган маблағ билан тенгдир.\nЯна бир қизиқ факт: жаҳон бозори мусулмон туризмининг 80 фоизи 19 та мамлакатга тўғри келади. Бу фақат мусулмон минтақаларигина тегишли эмас. Тадқиқотларнинг кўрсатишича, мусулмонлар кўпроқ ташриф буюрадиган мамлакатларнинг ИЯМ даражаси сезиларли ошган ва у ерда кўплаб янги иш жойлари пайдо бўлган.\nЎтган йили мусулмон туризми туфайли ушбу мамлакатларнинг ЯИМ суммаси 148 миллиард АҚШ долларини, бу соҳадаги аҳолининг бандлиги эса 4,7 млн кишини ташкил этди. Тахминларга кўра, 2020 йилда мазкур кўрсаткич 183 миллиардгача ўсади ва 5,6 млн киши ҳалол туризм саноатига жалб этилади. Қизиғи, АҚШда мусулмон туризми соҳасида 300 000 киши банд бўлиб, ушбу соҳанинг жами даромади 43 миллиард АҚШ долларини ташкил этмоқда.\n10:35 / 24.10.2018 1800\n11:33 / 24.10.2018 1052\nХабарга қараганда, Канадада фаолият кўрсатувчи Алберта мусулмон жамоатчилик билан алоқалар кенгаши AMPAC ва KychnerVaterlo мусулмон аёллар уюшмаси CMWKW исломофобияга давоми...\n336 13:40 / 22 февраль\nЎзбекистон Халқаро ислом академияси 20192020 ўқув йили учун чет эл фуқароларини бакалавр таълим йўналишларига қабул очилганини эълон қилади. Бу ҳақда Ташқи ишлар давоми...\n194 14:00 / 18 июль\n752 11:11 / 07.12.2018\n1532 18:29 / 21.08.2018


Нега “Хорижий агент” деб эълон қилинган ОАВлар ўз-ўзидан ёпилиб кетмоқда? - 07.06.2021, Sputnik Ўзбекистон\nБугун ғарбий қарашларни Россияга олиб келаётганлар – илғор ғоя ташувчилари эмас кўпроқ моховларга ўхшаб қолмоқда... 07.06.2021, Sputnik Ўзбекистон\nСанкт-Петербургда ўтган ҳафта охирида бўлиб ўтган халқаро иқтисодий форум доирасида “хорижий агент” деб эълон қилинган ОАВлар учун бизнес-нонушта ташкил қилинди. Тадбир бошланишидан бир неча дақиқа олдин VTimes* нашри ўзининг ёпилишини эълон қилди. Сабаб – Адлия вазирлиги томонидан хорижий агентлар рўйхатига киритилгани. VTimes изоҳига кўра, Адлия вазирлигининг қарори уларнинг бизнес моделини мутлақ бузиб ююборган. Ундан ташқари, аксарият амалдорлар, экспертлар хорижий агент мақомидаги ОАВга комментарий беришдан воз кеча бошлаган. Гап шундаки, VTimes* 2020 йилда "Ведомости" нашридан ажралиб чиққан журналистлар томонидан ташкил қилинган эди. У ОАВ сифатида Россияда ёки бошқа давлатда расман рўйхатдан ўтмаган. Бир томондан улар ОАВ эмасдек туюлсада, уларнинг сайти бор ва у ерда улар ўзларини “медиа” ва “нашр” сўзлари билан атайди ва Нидерландда рўйхатдан ўтган қандайдир Stichting 2 Oktober* номли фонд томонидан бошқарилади. Россия ҳукумати ушбу келиб чиқиши номаълум кентаврни “хорижий агент” деб номлагани бежиз эмас. “Эркин матбуот репрессияси” ҳақида бор овозда жар солаётган хорижий ОАВлар олдин ана шу фактларни эълон қилса ёмон бўлмасди. Май ойининг сўнгги кунида (31 май) Newsru.com нашри ҳам ёпилганини эълон қилди. Нашр маълумотига кўра, “Хорижий агент” бўлгани учун эмас балким унинг ҳомийси олигарх ва медиамагнат Владимир Гусинскийнинг молиявий аҳволи ёмонлашгани туфайли. Лекин айрим ОАВла бунда ҳам Россия ҳукуматини айбдор қилишди. Улар ёзишига кўра, “улар яратаётган воқелик давлат ОАВларидан кескин фарқ қила бошлаганидан сўнг йирик реклама берувчилар улар билан ишламай қўйган” ва “кўплаб ҳурматга сазовор кишилар ва манбааларга хорижий агент ёки экстремист деб маркировка қилишга" мажбур бўлган. Ушбу воқеаларга Россия ТИВ расмий вакили Мария Захарова ва президент маъмурияти вакили Сергей Кириенко ҳам изоҳ беришди. Улар айтишига кўра, АҚШ ва Европа Россия ОАВларига босим ўтказиши ва турли йўллар билан сиқувга олишидан сўнг Россия ана шундай чоралар кўришга мажбур бўлган. Иккинчидан, Россияда бу соҳада киритилган чекловлар Ғарбга қараганда бир неча баробар юмшоқроқ ва эркинроқ. (Хорижий агентлар рўйхатига бор йўғи 20 та ташкилот ва шахс киритилган). Ғарб ва уларга хайрихоҳ бўлган кучлар узоқ йиллар давомида “Демократия” тушунчасини монополлаштириши асосан икки нарсага асосланган эди: Биринчиси - АҚШ ва Европанинг кўп соҳаларда ютуқлари СССРдан объектив устун бўлганлиги бўлса, иккинчиси - шарқий давлатлар оммаси онгида Ғарб ҳақида моҳирлик билан яратилган чиройли афсоналар эди. Бунинг оқибатида СССР Ғарбга нафақат совуқ урушни, балким совет жамияти онгида эртак даржасигача иделлаштирилган Ғарб образига ахборот урушини ҳам бой берди. Бу сўзсиз Ғарбнинг ютуғи эди, лекин XXI асрга келиб улар ушбу устуворликдан маҳрум бўлишди. Дунё бўйлаб тобора кучайиб бораётган кризис эса ғарбий тизимларнинг салбий хусусиятларини барчага ошкор қилди. Улар шунчаклик хунук, инсон ҳуқуқларига зид ва тушунарсиз эдики, у томондан келаётган “ақл ўргатишлар” кулгу уйғотадиган бўлиб қолди. * Россияда хорижий агент вазифасини бажарувчи\nғарб, ахборот уруши, россия\n18:52 07.06.2021 (янгиланди: 10:00 08.06.2021)\nБугун ғарбий қарашларни Россияга олиб келаётганлар – илғор ғоя ташувчилари эмас кўпроқ моховларга ўхшаб қолмоқда...\nСанкт-Петербургда ўтган ҳафта охирида бўлиб ўтган халқаро иқтисодий форум доирасида “хорижий агент” деб эълон қилинган ОАВлар учун бизнес-нонушта ташкил қилинди.\nТадбир бошланишидан бир неча дақиқа олдин VTimes* нашри ўзининг ёпилишини эълон қилди. Сабаб – Адлия вазирлиги томонидан хорижий агентлар рўйхатига киритилгани.\nVTimes изоҳига кўра, Адлия вазирлигининг қарори уларнинг бизнес моделини мутлақ бузиб ююборган.\n“Хорижий агент номи бизнинг бизнес моделимизни бузиб юборди. Биз Vtimes*ни бизнес тариқасида яратган эдик. Реклама берувчилар “хорижий агент” билан қандай ҳамкорлик қилишни билмай қолишди. Уларни тушунса бўлади”, - дейишди улар.\nУндан ташқари, аксарият амалдорлар, экспертлар хорижий агент мақомидаги ОАВга комментарий беришдан воз кеча бошлаган.\nГап шундаки, VTimes* 2020 йилда "Ведомости" нашридан ажралиб чиққан журналистлар томонидан ташкил қилинган эди. У ОАВ сифатида Россияда ёки бошқа давлатда расман рўйхатдан ўтмаган.\nБир томондан улар ОАВ эмасдек туюлсада, уларнинг сайти бор ва у ерда улар ўзларини “медиа” ва “нашр” сўзлари билан атайди ва Нидерландда рўйхатдан ўтган қандайдир Stichting 2 Oktober* номли фонд томонидан бошқарилади.\nРоссия ҳукумати ушбу келиб чиқиши номаълум кентаврни “хорижий агент” деб номлагани бежиз эмас. “Эркин матбуот репрессияси” ҳақида бор овозда жар солаётган хорижий ОАВлар олдин ана шу фактларни эълон қилса ёмон бўлмасди.\nХорижий агентлар рўйхатидан, жой олган қатор “Озодлик*” нашрлари, “Америка овози*” ва “Настоящее время*” телеканали ўз хабарларига “хорижий агент” деган тамға билан тарқатмагани учун бир неча ўн миллион рублга жарима солинган эди. Ушбу йилнинг апрел-май ойларида улар ўз редакцияларини Ғарб мамлакатларига кўчиришга мажбур бўлишди. Аксарият Прага ва Киевга.\nМай ойининг сўнгги кунида (31 май) Newsru.com нашри ҳам ёпилганини эълон қилди. Нашр маълумотига кўра, “Хорижий агент” бўлгани учун эмас балким унинг ҳомийси олигарх ва медиамагнат Владимир Гусинскийнинг молиявий аҳволи ёмонлашгани туфайли.\nЛекин айрим ОАВла бунда ҳам Россия ҳукуматини айбдор қилишди. Улар ёзишига кўра, “улар яратаётган воқелик давлат ОАВларидан кескин фарқ қила бошлаганидан сўнг йирик реклама берувчилар улар билан ишламай қўйган” ва “кўплаб ҳурматга сазовор кишилар ва манбааларга хорижий агент ёки экстремист деб маркировка қилишга" мажбур бўлган.\nУшбу воқеаларга Россия ТИВ расмий вакили Мария Захарова ва президент маъмурияти вакили Сергей Кириенко ҳам изоҳ беришди.\nУлар айтишига кўра, АҚШ ва Европа Россия ОАВларига босим ўтказиши ва турли йўллар билан сиқувга олишидан сўнг Россия ана шундай чоралар кўришга мажбур бўлган.\nИккинчидан, Россияда бу соҳада киритилган чекловлар Ғарбга қараганда бир неча баробар юмшоқроқ ва эркинроқ. (Хорижий агентлар рўйхатига бор йўғи 20 та ташкилот ва шахс киритилган).\nҒарб ва уларга хайрихоҳ бўлган кучлар узоқ йиллар давомида “Демократия” тушунчасини монополлаштириши асосан икки нарсага асосланган эди:\nБиринчиси - АҚШ ва Европанинг кўп соҳаларда ютуқлари СССРдан объектив устун бўлганлиги бўлса, иккинчиси - шарқий давлатлар оммаси онгида Ғарб ҳақида моҳирлик билан яратилган чиройли афсоналар эди.\nБунинг оқибатида СССР Ғарбга нафақат совуқ урушни, балким совет жамияти онгида эртак даржасигача иделлаштирилган Ғарб образига ахборот урушини ҳам бой берди.\nБу сўзсиз Ғарбнинг ютуғи эди, лекин XXI асрга келиб улар ушбу устуворликдан маҳрум бўлишди. Дунё бўйлаб тобора кучайиб бораётган кризис эса ғарбий тизимларнинг салбий хусусиятларини барчага ошкор қилди. Улар шунчаклик хунук, инсон ҳуқуқларига зид ва тушунарсиз эдики, у томондан келаётган “ақл ўргатишлар” кулгу уйғотадиган бўлиб қолди.\nБугун эса, уларнинг нуқтаи назарларини Россияга олиб келаётганлар, хоҳ улар сиёсий ёки жамоат ташкилотлари бўлсин, хоҳ ОАВ бўлсин – илғор ғоялар ташувчилари эмас кўпроқ сотқин ва моховларга ўхшаб қолмоқда.\n* Россияда хорижий агент вазифасини бажарувчи


Улуғбек Қодиров бир роль учун 26 кг вазн тўплаганини айтди\n15:18 / 01.02.2016\nАктёр Улуғбек Қодиров Sputnik агентлигига берган интервьюсида ўз фаолиятида дуч келган айрим қийинчиликларни ёдга олиб ўтди.\nЖурналистнинг роль учун нималарга ҳозирлиги ҳақидаги саволга жавоб бераркан, актёр шундай деди: “Деярли ҳамма нарсага. Ўтган йили “Ака” фильми съёмкалари учун 26 кг вазн тўпладим, сўнг бошқа лойиҳаларда иштирок этиш учун яна вазн ташладим, “Барон”да ва жиззахлик футболчи бўлиб ўйнаганим яна бир фильмда”.\n“Ҳозир боксга қайтдим, - сўзида давом этди актёр. – Болаликда кўп нарса билан шуғулланганман. Дастлаб акробатика бор эди, кейин ҳарбий санъатлар, қўл жанги, дзюдо, тхэквондо, бокс. Спортзалда доимий шуғулланиб бораман. Акс ҳолда тўлишиб кетаман”. Қодиров ҳар доим яхши аҳволда бўлиш учун парҳез қилишини таъкидлади: “Нон ва қовурилган овқатлар емайман. Олти кун парҳез қиламан, бир кун ҳамма нарса ейман. Бундай қилмаса, иммунитет тушиб кетади. Парҳез тутган одам буни билади”.


29 сентябр 2021, Тошкент вақти: 07:02\nЎзбекистон президенти шу йилнинг 8 июнида имзолаган фармонга биноан 1 августдан туман ва шаҳар ҳокимларининг тадбиркорларга ерни тўғридан-тўғри ажратиш ваколати бекор қилинди.\nЯнги тартибга кўра, қишлоқ хўжалигида фойдаланилмайдиган ерларни ижарага бериш, қайтариб олиш ва заҳирага ажратиш ҳуқуқи туман ҳамда шаҳар ҳокимларидан олиниб, вилоят ҳокимига берилади.\nТаҳлилчилар фикрича, президент фармони қишлоқ хўжалиги оборотидаги ерлар масаласини бозор иқтисодиёти талабларига мос равишда ҳал қилиш ўрнига мавжуд вазиятни чигаллаштиради, холос.\nФармонга мосланган статистика?\nПрезидент фармони кучга кирган куннинг эртасига Давлат хавфсизлик хизмати матбуот хизмати Фарғона вилоятининг Бешариқ, Олтиариқ, Боғдод; Наманган вилоятининг Чортоқ; Сурхондарё вилоятининг Бандихон туманларида фермерлар, деҳқон хўжалиги, МЧЖ раҳбарлари ер сотаётганда қўлга тушгани ҳақида хабар қилди.\nПрезидент фармони имзоланганидан икки кун ўтиб эса, Бош прокурор ўринбосари Шавкатжон Раҳимов АОКАда ўтказилган матбуот анжуманида сўнгги икки йил ичида 120 минг гектардан зиёд ер талон-тарож бўлган ёки ҳокимлар томонидан мақсадсиз бериб юборилгани тўғрисида баёнот берган эди.\nПрезидент Мирзиёевнинг ўзи “Ер муносабатларида тенглик ва шаффофликни таъминлаш, ерга бўлган ҳуқуқларни ишончли ҳимоя қилиш ва уларни бозор активига айлантириш чора-тадбирлари тўғрисида”ги фармонни имзолаган куни ўтказган селектор йиғилишида бундай деган эди:\n“Мана, Ер тўғрисидаги фармонга мен қўл қўйдим. 30 минг долларга ер сотувчилар пайдо бўлди. Фарғонадаям, Самарқандда, мана, Жомбойда яна пайдо бўлди. Бу балодан биз қутулмаймиз, агар қўйганим фармонни амалда ҳамма бажармаса”.\nБироқ Ўзбекистонда ер муносабатлари йиллардан буён муаммоли қолаётганини урғулаган айрим экспертлар Озодлик билан суҳбатда президентнинг бу фармонини, амалдаги вазиятни янада чигаллаштириши, ерни сотиб пул қилаётган амалдорлар ишини эса аксинча соддалаштириши мумкин бўлган “зиддиятли” фармон деб баҳолаган эди.\nТаҳлилчилар: Фармон мавжуд чигал вазиятни хаосга айлантиради\nОзодлик президент фармонини “қонун тилидан сўзлашув тилига таржима қилиб беришини” сўраб, иқтисодчи олим Сапарбой Жубаевга мурожаат қилди.\nОлим Ўзбекистон президенти 8 июнда имзолаган фармон сарлавҳасидаги (“Ер муносабатларида тенглик ва шаффофликни таъминлаш, ерга бўлган ҳуқуқларни ишончли ҳимоя қилиш ва уларни бозор активига айлантириш чора-тадбирлари тўғрисида”) “ерга бўлган ҳуқуқларни бозор активига айлантириш” деган гапдан келиб чиқилса, уни муҳим ҳужжат, деб аташ мумкин, деди:\n- Шу пайтгача Ўзбекистонда ер, шу жумладан қишлоқ хўжалиги оборотидаги ерлар ҳокимликлар ихтиёрида эди ва улар нимани хоҳласа, шуни қилар эди. Бу бозор иқтисодиётига зид, феодализмга хос муносабатлар эди. Бозор иқтисодиёти шароитида эса, ер олди-сотди объекти бўлиши керак. Ерни сотиб оладиган одам унинг эгасига айланади. Президент фармони сарлавҳасидан шундай муносабатларга асос солинаяпти экан, деб тушуниш мумкин.\nОлим сарлавҳадан пайдо бўлган умид қисман оқланади холос, дер экан, ундаги мана бу бандни тилга олди:\n“Қишлоқ хўжалигига мўлжалланмаган ерлар мулк ҳуқуқи ва ижара ҳуқуқи асосида электрон онлайн-аукцион орқали реализация қилинади”.\nБироқ Сапарбой Жубаевнинг фикрича, фармонда асосий масала - қишлоқ хўжалиги оборотидаги ерлар масаласи ҳал қилинмаган, боз устига янада чигаллашган ва бу ҳолат ҳужжат сарлавҳаси пайдо қиладиган оптимизмни йўққа чиқаради.\nМана ўша банд: “Қишлоқ хўжалигига мўлжалланган ерлар барча турдаги қишлоқ хўжалиги товар ишлаб чиқарувчилари иштирок эта оладиган, натижалари Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимларининг қарори билан тасдиқланадиган очиқ электрон танлов якунларига кўра, фақат ижара ҳуқуқи асосида ажратилади”.\nСапарбой Жубаев шу кунгача бўлган амалиёт ернинг баҳосини аниқлашга имкон бермаганини таъкидлар экан, фикрини бундай давом эттирди:\n- Тўғри, одамларнинг шахсий участкалари баҳосини бозор шакллантирар, лекин қишлоқ хўжалиги оборотидаги ерлар баҳоси шаклланмаган эди. Агар президент ўз фармонида қишлоқ хўжалик ерлари ҳам сотилади, деганда эди, ернинг баҳоси пайдо бўлган бўлар эди. Натижада ер Ўзбекистоннинг ички ялпи маҳсулоти ҳажмини кўпайтиришга ҳам ўз таъсирини кўрсатган бўлар эди. Европада шундай. Ернинг нархи баланд ва бу ҳолат бу минтақа мамлакатлари аҳолисининг фаровонлиги ошишига катта таъсир кўрсатади.\nИқтисодчи олим фикрича, президентнинг ер муносабатларига оид фармонида қишлоқ хўжалик ерлари ҳам сотувга чиқарилиши назарда тутилганда эди, бу соҳадаги коррупцияни кескин камайтиришга хизмат қилиши мумкин эди:\n- Ерга нисбатан шу пайтгача амал қилиб келган ва афтидан бундан кейин ҳам шундайлигича қоладиган муносабат коррупциянинг авж олиши, коррупцион схемаларнинг кўпайиши омилидир. Гўёки текин бўлган ерни бўлиб берувчилар учун у мўмай даромад манбаи бўлиб келган ва бундан кейин ерни бўлиб бериш ҳуқуқи бошқарувнинг бир қатламидан олиниб, бошқа қатламига бериляпти, холос.\n- Домла, сиз қишлоқ хўжалиги оборотидаги ерлар сотилиши керак, шунда тўғри бўлади деяпсиз, лекин ер сотилишига қишлоқ аҳолиси, деҳқонлар қарши чиқиши мумкин. Улар умуман ерсиз қолиб кетишдан, ерларини шаҳарликлар олиб қўйишидан қўрқади...\n- Менимча, бу масаланинг ечими осон. Ерни фақат ўша ерда яшайдиганларга сотишга рухсат берилиши керак. Қўшни қишлоқлик бўлсанг, бу қишлоқдан ер йўқ сенга, ўзингнинг қишлоғингдан сотиб ол, деган принцип бўлиши керак.\n- Ҳар бир қишлоқнинг ўз бойи бор. Ўша бой қишлоқнинг ҳамма ерини сотиб олиб қўйсачи?\n- Масаланинг бу жиҳатини ҳам осон ҳал қилиш мумкин. Масалан, мева боғидан бир одамга 100 гектардан ортиқ, ғалла майдони 200 гектардан ортиқ сотилмасин, деган меъёр қиритиб қўйиш мумкин. Қолаверса, бу масала солиқлар билан ҳам бошқарилиши мумкин. Ери қанча кўп одам шунча кўп солиқ тўлайди. Кўп солиқни тўлаш учун кўпроқ ҳосил олишни ўйлаш лозим бўлади.\n- Ўзбекистонда деҳқончиликнинг фойда-зарари сувга ҳам боғлиқ. Сувсиз ер ер эмаску?\n- Албатта. Ернинг баҳосини чиқардик ҳам дейлик. Лекин сув бўлмаса ўша баҳони ушлаб туриш мумкинми? Албатта, йўқ. Шунинг учун бу масалада Исроил тажрибасини қўллаш тўғри бўлур эди. Яъни сувнинг ҳам баҳоси бўлади. Сув ҳам товарга айланади. Айтаёганларимдан ваҳимага тушмаслик керак. Бу ишни бошлаш керак ва бошланганидан сўнг бу масалалар ўз навбати билан ҳал бўлаверади. Қўрқиб ўтирверсак, совет давридаги феодалистик муносабатлардан ҳеч қачон чиқа олмаймиз. Лекин президент фармонидан келиб чиқилса, афтидан Ўзбекистон раҳбарияти бу ишни бошламоқчи эмас.\nЎзбекистон президентининг 1 августда кучга кирган фармони билан яна бир иқтисодчи танишиб чиқди. Айнан ер масалалари билан боғлиқ суд ишларидан боши чиқмаётганини, шунинг учун исми айтилмаслигини сўраган мутахассис гапни қисқа қилди:\n“Ер билан боғлиқ вазият шу пайтгача жуда ачинарли эди. Президентнинг бу фармонидан кейин бу масала хаосга айланади”.\n"Ислоҳот"лардан боши чиқмаётган қишлоқ хўжалиги\nҚишлоқ хўжалиги оборотидаги ерлар ва бу ерларда ишлаётган фермерлар сўнгги 10 йилда икки марта "туб ислоҳот"ни ўз бошидан кечирди.\nОптималлаштиришнинг натижалари тўғрисида Қишлоқ ва сув хўжалиги вазирлиги расмий сайти Қашқадарё вилояти мисолида мақтаниб, 2011 йилнинг 23 июнида мана бу гапларни ёзган эди:\nОрадан 5 йил ўтиб мамлакат бўйлаб фермер хўжаликлари тасарруфидаги ер майдонлари ҳажмини кичрайтириш жараёни бошланган ва бу жараён “мақбуллаштириш”, деб аталган эди.\nВазирлар Маҳкамаси (Бош вазир Шавкат Мирзиёев) 2015 йилнинг 15 декабрида фермер хўжаликлари учун экин ерларининг оптимал ўлчамини ўртача 36,1 гектар ҳисобида белгилаш тўғрисида қарор қабул қилган.


АПЛ жамоаларини қандай лақаб билан аташади? » Ўзбекистон янгиликлари – Zamin.uz\nАПЛ жамоаларини қандай лақаб билан аташади?\n“Лестер” – Тулкилар\nЎтган йилги АПЛ чемпиони “Лестер”нинг лақаби бошқача. Клуб ишқибозлари жамоани “тулкилар” номи остида аташни яхши кўришади. Шу боисдан “Лестер”нинг иккинчи номи “тулкилар”дир.\n“Суонси” – Оққушлар\nУэльснинг АПЛдаги ягона иштирокчиси “Суонси” чемпионатда ҳар қандай жамоага бошоғриқ бўлиб келади. Бу клубни кўпчилик “оққушлар” деб аташади. Умуман олганда, жамоа ўз эмблемасига ҳам айнан шу жонзот акс этган логотипдан фойдаланишади.\n“Сандерленд” – Қора мушуклар\nАнглия Премьер-лигаси жамоалари орасида “Сандерленд” жамоасининг лақаби бошқача. Клубни инглизлар “қора мушук”лар деб аташади. Бу клуб “Сандерленд” қайсидир жиҳатидан мос тушган. Чунки жамоа омадсизликлар гирдобидан чиқа олмай қолган. Ҳар йили чемпионатда жон сақлаб қолиш учун курашадиган ягона клуб айнан “Сандерленд” ҳисобланади.\n“Кристал Пэлас” – Бургутлар\nАлан Пардью бошчилик қилаётган “Кристал Пэлас” жамоаси ҳам чемпионатнинг энг кучли жамоаларидан биридир. Бу клубни “бургутлар” номи билан чақиришади. Қолаверса, клуб логотипида ҳам йиртқич қушнинг сурати акс этган.\n“Вест Ҳэм” – Болғачилар\nЛондоннинг “Вест Ҳэм” жамоасини “болғачилар” деб чақиришади. Клуб ўз номига мос деса бўлади. Шаҳарнинг айнан шу районида “темирчилар” кўпчиликни ташкил қилади.\n“Саутгемптон” – Авлиёлар\nАнглияда монахлар анчагина. Улар динга жуда берилган. Саутгемптон районидаги аҳоли бундан мустасно эмас. Шу сабабли “Саутгемптон”ни “авлиёлар” деб чақиришади.\nТеглар: жамоа энг жамоалари Англияда дир чемпионатнинг\n22:36 / 06-05-2017\nШекспир: «Сандерленд»га қарши ўйиндагт уч очко жуда муҳим\n11:10 / 04-04-2017\n10:46 / 04-09-2016


Марказий Осиё мамлакатларининг давлат қарзи қанча? - zarnews.uz\nХалқаро валюта фонди ва Марказий Осиё давлатлари молия вазирликлари давлатларнинг умумий қарзлари миқдорини эълон қилди.\nУнга кўра, 2019 йил ноябрда Қозоғистоннинг умумий қарзи 41,2 миллиард долларга етган. Бу ялпи ички маҳсулотнинг 26 фоизини ташкил этади. Қарзнинг 33,3 миллиарди (26 фоизи) республика ҳукуматининг, 7,4 миллиарди Қозоғистон Миллий банки, 0,5 миллиард (0,3 фоиз) маҳаллий ижроя органларига тегишли.\nЙил якунигача Ўзбекистоннинг умумий қарзи 21,3 миллиард долларга етиши мумкин. Бу эса ялпи ички маҳсулотнинг 36 фоизини ташкил этади. Шундан 15,3 фоизи (ЯИМнинг 25,4 фоизи) ташқи ва 6 милииард (ЯИМнинг 10,6 фоизи) ички қарз ҳисобланади.\n2019 йил якунигача, Туркманистоннинг умумий қарзи 13,9 миллиард долларга етиши мумкин. Бу мамлакат ялпи ички маҳсулотининг 30,7 фоизини ташкил этади. Қарзнинг 12,3 миллиард доллари ташқи қарз ҳисобланиб, бу ЯИМнинг 21,7 фоизига тенг, қолган 1,6 миллиард (ЯИМнинг 3,6 фоизи) ички қарз ҳисобланади.\n2019 йил 1 октябргача Қирғизистоннинг умумий қарзи 4,5 миллиард долларга етиб, қарз миқдори мамлакат ялпи ички маҳсулотининг ярмидан ортиқни 51,9 фоизини ташкил этмоқда. Мамлакат ташқи қарзи 3,8 миллиард долларга, (ЯИМнинг 43,9 фоизи), ички қарз эса 0,7 миллиард доллар (ЯИМнинг 8 фоизи)га етган.\n2019 йил бошида Тожикистоннинг умумий қарзи 3,7 миллиард долларни ва мамлакат ялпи ички маҳсулотининг 48,8 фоизини ташкил этган. Шундан ташқи қарз миқдори 2,9 миллиард доллар (ЯИМнинг 38,2 фоизи), 0,8 миллиард доллар эса (ЯИМнинг 10,6 фоизи) ички қарз ҳисобланади.\nTeglar: tashqi qarz Markaziy Osiyo